《赠周廷秀》
宋代·释德洪

周郎南州俊，毛骨特英拔。结发翰墨场，声光先逸发。

上书论国翰，人危泰山压。居然窜南陬，风埃到须发。

平生拙生翰，寒饥坐旷达。相逢湘水湄，清甚等苕霅。

书近庾西台，诗如王右辖。解寻磨衲禅，仍领凌波袜。

春露试晴窗，舌颊增脱活。浇公刚直胸，搜搅医国法。

气当宿玉堂，丝絇八砖踏。当分买山钱，放□痛一掐。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度翰发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。